arbeidsgiveravgift
Store norske leksikon,Økonomi og næringsliv,Skatter og avgifter
Arbeidsgiveravgift er en avgift som arbeidsgiveren plikter å beregne, og betale inn til folketrygden, og som derved utgjør en del av folketrygdens finansiering. Arbeidsgiveren plikter selv å betale inn arbeidsgiveravgiften da det ikke sendes ut krav fra skatteetaten.
Beregning av arbeidsgiveravgift Avgiften beregnes i prosent av arbeidstakerens brutto lønn og annen godtgjørelse for arbeid eller oppdrag. Arbeidsgiveravgift ilegges ikke når arbeidet er ledd i selvstendig næringsvirksomhet. Avgiften skal innbetales til folketrygden seks ganger i året. Differensiert arbeidsgiveravgift Arbeidsgiveravgiften er geografisk differensiert, det vil si at satsen varierer etter hvor i landet bedriften ligger, fra 0 prosent i Finnmark og Nord-Troms til 14,1 prosent i sentrale områder. Dersom bedriften har virksomhet i mer enn en kommune, er hovedregelen at selskapet skal betale arbeidsgiveravgift etter den satsen som er gjeldene i kommunen selskapet er registrert. Les mer i Store norske leksikon avgift skatt folketrygden arbeidsgiver Eksterne lenker Skatteetaten: Arbeidsgiveravgift